CELEX: 62008CN0342
Language: et
Date: 2008-07-24 00:00:00
Title: Kohtuasi C-342/08: 24. juulil 2008 esitatud hagi — Euroopa Ühenduste Komisjon versus Belgia Kuningriik

8.11.2008   
            
            
               ET
            
            
               Euroopa Liidu Teataja
            
            
               C 285/17
            
         24. juulil 2008 esitatud hagi — Euroopa Ühenduste Komisjon versus Belgia Kuningriik
   (Kohtuasi C-342/08)
   (2008/C 285/29)
   Kohtumenetluse keel: prantsuse
   Pooled
   
      Hageja: Euroopa Ühenduste Komisjon (esindajad: G. Rozet ja A. Sipos)
   
      Kostja: Belgia Kuningriik
   Hageja nõuded
   
               —
            
            
               Tuvastada, et kuna Belgia Kuningriik ei ole taganud kõigi nõukogu 9. detsembri 1996. aasta direktiivi 96/82/EÜ ohtlike ainetega seotud suurõnnetuste ohu ohjeldamise kohta (1), muudetud Euroopa Parlamendi ja nõukogu 16. detsembri 2003. aasta direktiiviga 2003/105/EÜ (2), artiklis 9 nimetatud käitiste väliste hädaolukorra lahendamise plaanide koostamist, siis on Belgia Kuningriik rikkunud selle direktiivi artikli 11 lõike 1 punktist c tulenevaid kohustusi;
            
         
               —
            
            
               mõista kohtukulud välja Belgia Kuningriigilt.
            
         Väited ja peamised argumendid
   Komisjon väidab, et direktiivi 96/82/EÜ artiklis 9 nimetatud käitiste väliste hädaolukorra lahendamise plaanide koostamine on selle direktiivi peamine nõue. Belgia Kuningriik ei ole täitnud sellest direktiivist tulenevaid kohustusi, kuna ta ei ole tema territooriumil asuva 59 käitise suhtes neid plaane koostanud, samas kui selle direktiivi enda sõnastuse kohaselt peavad need plaanid olema koostatud hiljemalt kolm aastat pärast direktiivi ülevõtmise tähtaega, ehk 3. veebruari 2002.
   
      (1)  EÜT 1997, L 10, lk 13, ELT eriväljaanne 05/02, lk 410.
   
      (2)  Euroopa Parlamendi ja nõukogu 16. detsembri 2003. aasta direktiiv 2003/105/EÜ, millega muudetakse direktiivi 96/82/EÜ ohtlike ainetega seotud suurõnnetuste ohu ohjeldamise kohta (EÜT L 345, lk 97; ELT eriväljaanne 05/04, lk 398).